alibayram/wikipedia-40-langs huggingface dataset:
Számkivetett

A Számkivetett (eredeti cím: Cast Away) egy 2000-es amerikai film, a 20th Century Fox és a DreamWorks produkciója.

A mozifilmet Robert Zemeckis rendezte. A film főszereplői Tom Hanks és Helen Hunt. Hanks-et színészi alakításáért Oscar-díjra jelölték a legjobb színész kategóriában. A film zenéjét Alan Silvestri szerezte, aki ezután Grammyt nyert 2002-ben, a végefőcímben felcsendülő dalért.

A film külső jeleneteit a Fidzsi-szigetekhez tartozó Monuriki-szigeten vették fel.

Cselekménye 
A Robinson Crusoe-éra emlékeztető történet egy FedEx-alkalmazottról szól, aki zátonyra kerül egy lakatlan szigeten, miután repülője „valahol a Csendes-óceán déli részén” lezuhan.

A történet során segítségére vannak a túlélésben a tengerből partra sodródó csomagok, amiket leleményesen próbál felhasználni.
Egy barlangban a Nap által a barlang falára rajzolt analemma ismeretében követi és állapítja meg az aktuális hónapot. Összesen négy évet tölt a szigeten magányosan, mikor úgy dönt, tutajt fabrikál magának és elindul a tengeren, hogy hazataláljon. Egy vihar után végül egy teherhajó veszi észre a sodródó lélekvesztőt és rajta emberünket.

Hetekkel később ér haza egy céges repülőn, nagy médiavisszhangot kiváltva, de ő a régi életét szeretné visszakapni, ami már nem lehetséges, mert korábbi menyasszonya őt halottnak hitte, majd feleségül ment egy másik férfihez és gyereket is szült. A férfi végül érzékeny búcsút vesz a nőtől, és elindul, hogy máshol kezdjen új életet.

Wilson 
A filmben láthatunk egy érdekes „szereplőt”, Wilsont, akit egy Wilson márkájú strandröplabda alakít. Egy néma, örökké nyugodt hallgatót játszik a filmben – ő Chuck (a főhős) egyetlen társa a szigeten töltött 1500 nap során.

Vélhetőleg azért lett Wilson márkájú a kiválasztott labda, mert a "Wilson Sporting Goods" sportszereket forgalmazó cég a film bemutatásának idején jelent meg egy azonos nevű termékkel.

Szereplők

Lásd még
 A kitaszított (Castaway) - egy 1987-es kalandfilm egy lakatlan szigeten

További információk 

2000 filmjei
Amerikai filmdrámák
DreamWorks Pictures-filmek
20th Century Fox-filmek
Amerikai kalandfilmek
UIP-Duna Film-filmek
Lakatlan szigeten játszódó filmek
Muhammad ibn Músza l-Hvárizmi

Abu Abdalláh Muhammad ibn Músza al-Hvárizmi, latinosan Algorithmi (780 körül – 850 körül ) arabul alkotó perzsa tudós, matematikus, a matematika történetének egyik legjelentősebb képviselője.

A Hvárizm (ma Kiva) nevű városban született (görögül Horezm), Perzsia Horászán tartományában (ma Üzbegisztán). Családja Bagdadba költözött, és 813 és 833 között itt élt és alkotott.

Ő dolgozta ki a matematikai algoritmusok fogalmát (ami miatt néhányan a számítástechnika nagyapjának nevezik), és maga az algoritmus szó is nevének félrefordított latin változatából ered. Ezen túl azonban számos munkája foglalkozik az algebrával, trigonometriával, csillagászattal, földrajzzal és térképészettel. A lineáris és kvadratikus egyenletek esetében alkalmazott szisztematikus és logikus megközelítése adta meg az algebra alapjait, melynek neve a 830 év környékén készült „Hiszáb al-dzsabr va l-mukábala” (حساب الجبر و المقابلة arabul) című munkájából származik (a mű címében szereplő al-dzsabr szóból alakult ki az algebra kifejezés).

Legjelentősebb eredményei saját kutatómunkáját dicsérik, ám sokat tett a görögök, az indiaiak és más népek matematikai tudásának összehangolása terén is. Neki köszönhető a helyiértéken alapuló, a nullát is tartalmazó indiai számjelölési rendszer nagyszerűségének felismerése és elterjesztése.

Hvárizmi rendszerezte és saját felfedezéseivel korrigálta Ptolemaiosz földrajzi kutatásait. Ő irányította egy, az akkor ismert világról készülő térkép munkálatait, 70 térképész közös alkotását. Munkássága latin fordításokon keresztül vált ismertté Európában, és kitörölhetetlen nyomot hagyott a nyugati tudomány fejlődésében, algebráról szóló könyve ismertette meg a kontinenssel ezt a tudományt, és az egyetemek alapvető tankönyve maradt egész a 16. századig. Mechanikai eszközökkel (óra, asztrolábium, napóra) is foglalkozott írásaiban.

Jegyzetek

Források 
 Sain Márton (1993): Matematikatörténeti ABC. Nemzeti Tankönyvkiadó - Typotex, Budapest
 Arndt, A. B. (1983): Al-Khwarizmi. An introduction to the work of al Khwarizmi. Focuses on his algebra, the Al-Kitab Al-jabr wa'l muqabalah and its influence on the West. Mathematics Teacher 76, pp. 668–70.
 Al-Khwarizmi: Kitab al-jabr wa l-muqabala ("The Book of Integration and Equation"), (literally "reduction and comparison") (Az összegzés és az egyenlet könyve.)

Iráni tudósok
Arab matematikusok
Perzsa matematikusok
9. századi személyek
780-ban született személyek
845-ben elhunyt személyek
Képzőművészet

A képzőművészet fogalma mindazon művészeti ágakat felöleli, melyek eredményét nézni, látni lehet és célja nem valamely konkrét használati funkció kiszolgálása. A képzőművész szemléletének lényege, hogy gondolatai megfogalmazására autonóm műalkotás létrehozása céljával dolgozik. Nem fontos számára művének „használhatósága”.

A korszerű iparművészet és képzőművészet határa összemosódik, mivel az iparművészet számos területén egyre több esetben találhatunk olyan autonóm alkotásokat, melyek a használati tárgyaktól elvonatkoztatott műtárgyak. Használati tárgyként funkciójukat vesztették. A képzőművészet területén is megjelennek az akár ipari sorozatgyártásból ismert használati tárgyak képzőművészeti alkotássá „átalakított” darabjai. Ezt a módszert Man Ray, Marcel Duchamp munkásságában fedezhetjük fel először. Utóbbi nevéhez fűződik a Ready-made műfajának megteremtése. Természetesen a klasszikus képzőművészetnek is van kifejezetten használati célú vonulata, például a portréfestészet, melynek jelentősége és megjelenési formája a fotográfia felfedezésével átalakult, de napjainkig tovább él. A fotóművészet műfaján belül is megtalálható a kettősség. Az iparművészeti szemléletű, azaz alkalmazott fotográfiát leginkább magazinokból, reklámokból ismerhetjük, de vannak képzőművészeti szellemiséggel készült alkotások, melyeket leginkább a kiállítótermekben, könyvekben láthatunk. A grafika műfaján belül szintén jól követhető a képzőművészeti szellemű alkotások megléte, és az elsősorban használati funkciót betöltő iparművészeti szellemiségű alkotások, más szóval, alkalmazott grafikai művek (embléma, logó, reklámfelirat stb).

A testfestés és mozdulatszínház, az interaktív képzőművészet vagy a filmművészet, a performance szintén olyan művészeti területek, amelyek alkalmazzák a képzőművészet eszközeit, és viszont. A képzőművészet és az iparművészet szorosan kapcsolódik egymáshoz, és gyakran nehezen határolhatóak el. Az előadó-művészetet általában nem soroljuk a képzőművészethez, de itt sincs éles határ.

Képzőművészeti ágak 
 Festészet
 Szobrászat
 Éremművészet
 Grafika
 Médiaművészet

Rokon művészeti ágak:
 Textilművészet
 Építészet
 Fotóművészet
 Filmművészet
 Színházművészet

Története 

 A festészet története
 A szobrászat története
 A fényképezés története

Művészeti korok, stílusok

Képzést indító felsőoktatási intézmény 
Magyar Képzőművészeti Egyetem

Művészek 

 Fotográfusok listája
 Magyar szobrászok listája

Külső hivatkozások 
 Magyar képzőművészek
 Képzőművészet Magyarországon
 művészeti adatbázis
Alfa-részecske

Az alfa-bomlás az atommagbomlások egyik fajtája, melynek során alfa-részecske szabadul ki az atommagból. Az alfa-részecske a hélium leggyakoribb izotópjának, a hélium-4 izotópnak az atommagja, rendkívül stabil atommag. Mivel az alfa-részecske két protonból és két neutronból áll, az atommag tömegszáma 4-gyel, rendszáma 2-vel csökken alfa-bomlás során.

Speciálisan az urán izotópjaira ez a következő módon írható le: 

Például:

ezt gyakran így írják:

Az alfa-bomlás magyarázata kvantummechanikai alagúteffektussal 

Az alfa-bomlásra a kvantummechanika egy érdekes magyarázatot ad. Az alfa-részt alkotó nukleonok rövid hatótávolságú, erős magerővel szembesülnek a többi nukleon által, illetve taszító Coulomb-erővel a mag többi protonja által. A két erő kombinációjához a potenciális energia tartozik. A Coulomb-potenciálgát miatt az alfa-részecske a magban maradna. Azonban ha figyelembe vesszük, hogy E a kinetikus és potenciális energia összege, akkor egy Rˇ1;Rˇ2 tartományban a kinetikus energiának negatívnak kellene lennie, ami elképzelhetetlen. Az alfa-rész kvantummechanikai hullámfüggvénye azonban a mag határain túlra is kiterjed, oda, ahol a kinetikus energia már pozitív. Véges valószínűsége van tehát annak is, hogy az alfa-rész megtalálható a magon kívül is.

Az alfa-sugárzás biológiai hatása 
Az alfa-részecske viszonylag nehéz és pozitív töltéssel rendelkezik, ezért közepes szabad úthossza alacsony. Ez egyszerre jelent veszélyforrást és az ellenkezőjét is. Egyfelől könnyen elnyelődik, levegőben akár pár centiméter út alatt, vagy a hámsejtek által. Másfelől becsapódása különösen hatásosan ionizál. Erős kromoszómakárosító hatása miatt a radiotoxicitási számításokban 20-szoros súlyozással vesszük figyelembe pl. a béta-sugárzással szemben, melynek az ún. sugárzási súlyfaktorát 1-nek veszik.

A sugárforrás elfogyasztása esetén súlyos veszélyt jelent, mint történt a Litvinyenko-gyilkosság esetén, ahol polónium-210 izotópot használtak.

További információk 
 Egy letölthető interaktív Java szimuláció magyarul az alfa-bomlásról egy magyarázó lapon keresztül, ill. közvetlenül a PhET oldaláról. Érzékelteti az alagúthatás szerepét.
 Flash animáció magyarul három alfa-bomlásról a visszalökődés érzékeltetésére.

Radioaktivitás
Microsoft Outlook

A Microsoft Office Outlook (korábban Microsoft Outlook) levelezőprogram a Microsofttól, amely személyes információk kezelésére is alkalmas. Része a Microsoft Office irodai alkalmazáscsomagnak.

Habár leginkább levelezőprogramként használják, naptárat, feladat- és névjegykezelést is biztosít.

Használható különálló alkalmazásként, de együtt tud működni a Microsoft Exchange Serverrel is. Így olyan további szolgáltatásokat nyújt a szervezeten belüli több felhasználónak, mint például a megosztott postafiókok és naptárak.

A Microsoft Windowsra készült változatok:
Outlook 97;
Outlook 98;
Outlook 2000 (kódnevén Outlook 9);
Outlook 2002 (kódnevén Outlook 10 vagy Outlook XP);
Office Outlook 2003 (kódnevén Outlook 11).
Office Outlook 2007
Office Outlook 2010
Office Outlook 2013
Office Outlook 2016

A Microsoft több változatot kiadott az Apple Macintosh-ra is, viszont a levelezőfunkciók nagy része tiltva lett az Office 98 után. Az Office 98-at követően az Entourage váltotta le az Outlookot a Macintosh rendszereken, viszont 2001-ben a Microsoft kiadta az Outlook 2001 for Macet, hogy a klasszikus felhasználók elérhessék az Exchange kiszolgálókat.

A Microsoft céljainak egyike az, hogy az e-mail ügyfél könnyen kezelhető legyen. A beépített automatikus funkciók, valamint a biztonsági funkciók figyelmen kívül hagyása (melyek egy tapasztalatlan felhasználót megzavarhatnának), sok e-mail vírust vonzott magával, tipikusan a felhasználó számítógépén végrehajtott e-mail-mellékleteket.

A Microsoft megbízható számítástechnika kezdeményezésével néhány javító intézkedést tett az Outlook hiányosságaiban is, mely pótlások a legújabb változatban, az Office Outlook 2003-ban már megtalálhatóak.

Hibák az Outlook 2007-ben:
A hibák oka: az Outlook 2007-be a Microsoft Word szövegszerkesztő HTML megjelenítő motorját rakták bele. Az alábbi formázástípusok elvesznek az oldal e-mailként való küldésekor, ezért ennek elkerülése érdekében szükség lehet a HTML forráskód módosítására:

Animált GIF-képek: Az animált GIF-képek elveszítik animált jellegüket, és statikus képekké válnak.

Szöveg körüli margók: A szövegdobozokban beállított margók mérete nulla lesz.

Betűköz és méretezés: Minden különleges karakterköz (Formátum menü Térköz és pozíció parancs) normál értékre tér vissza.

Egyes betűtípus-effektusok: A Körvonalas, Árnyékolt, Domború vagy Vésett formázású szöveg elveszíti formázását.

Aláhúzott stílusok: Minden aláhúzott stílus egyszeres aláhúzássá válik.

Sorköz a bekezdések előtt és után: A vízszintes díszítővonalakhoz megadott minden pontos térköz elveszik. Az oldal e-mailben való küldésekor a vízszintes díszítővonalakhoz megadott alapértelmezett térköz optimalizálva lesz a képernyőn való megjelenítésre.

Sorstílus a vízszintes díszítővonalakhoz: A vízszintes díszítővonal-stílusok egyszeres vonalakká válnak.

A szöveg vagy táblázat oldalon való elhelyezésétől függően a szomszédos objektumok enyhén elcsúszhatnak.

Forrás:
Hibák az Outlook 2007-ben

Kapcsolódó szócikkek 
Outlook Express
Lotus Organizer
Mozilla Thunderbird

További információk 
 Outlook.lap.hu - linkgyűjtemény

Outlook
Miért élvezet a szex?

A Miért élvezet a szex? Jared Diamond 1997-ben írt tudományos-ismeretterjesztő könyve.

Magyarul az eredeti megjelenés évében jelent meg Csányi Vilmos lektorálásával.

Leírás 
A tudósok feltételezik, hogy még legközelebbi majomszerű őseink is döntően másfajta „szexet” űztek. A könyv feltárja, mely evolúciós erők hatására lett az emberi faj eltérő ebből a szempontból és miért lett a szex az emberré válás egy fontos tényezője.

Magyarul 
Miért élvezet a szex? Az emberi szexualitás evolúciója (Why Is Sex Fun?); ford. Kertész Balázs; Kulturtrade, Bp., 1997 (Világ-egyetem)

Tartalom 

 Előszó

 A legelképesztőbb szexuális életű állat
 A nemek harca
 Miért nem szoptatják a férfiak a kicsinyeiket? (Hogyan nem fejlődött ki a hímek tejkiválasztása)
 Alkalmatlan idő a szerelemre (Az örömszerzést szolgáló szex evolúciója)
 Mire jók a férfiak? (A férfi szerepének evolúciója)
 Kevesebbel többet (A női menopauza evolúciója)
 Igaz a reklám (A testi jelzések evolúciója)
 Ajánlott irodalom
 Magyar nyelvű irodalom
 Név- és tárgymutató

Jegyzetek

Külső hivatkozások 
 Jared Diamond: Miért élvezet a szex? Az emberi szexualitás evolúciója – A Pszichológia Online cikke
 A könyv a Magyar Elektronikus Könyvtárban

Tudományos könyvek
Evolúciós pszichológia
Pszichológiai könyvek
1997 könyvei
Szexualitás
Pozitron

A pozitron az elektron antirészecskéje. A legtöbb adata azonos vele, a töltés jellegűek ellentétesek (elektromos töltés, leptontöltés), ezeket lásd az elektronnál.

A kozmikus sugárzásban és atommagbomlásokban (inverz-béta-bomlás) keletkezik.

Nagy energiájú gamma-sugárzás létrehozhat elektron-pozitron párt atommag jelenlétében, ha energiája nagyobb, mint az elektron nyugalmi energiájának duplája: 1,022 MeV (két részecske keletkezik). Ez a párkeltés.

A pozitron anyag jelenlétében hamarosan találkozik egy elektronnal, ilyenkor megsemmisül és nagy energiájú fotonokat kelt. Ez az annihiláció. Ezen alapszik a pozitronemissziós tomográf (PET).

A felfedezés története 
Paul Dirac jósolta meg 1928-ban elméleti megfontolásokból (lásd antirészecske).

Carl David Anderson fedezte fel 1932-ben a kozmikus sugárzásban, melyet mágneses térben lévő ködkamrával vizsgált. A ködkamrafelvételeken nem tudható, hogy pozitron, vagy ellentétes irányban haladó elektron hagyta a nyomot. Anderson úgy tudta meg a mozgásirányt, hogy a ködkamrába akadályt tett, amin a pozitron áthaladva energiát veszített. A kijövő részecske pályája jobban görbül, mint az eredetié, így a haladási irány meghatározható. A mágneses tér és a görbület irányából a haladási irány ismeretében már meghatározható a töltés előjele.

Források 
 Magyarított interaktív Flash animáció a párkeltésről (párképződésről) és a pozitronannihilációról. Szerző: David M. Harrison

Kapcsolódó cikkek 
 antianyag

További információk
 What is a Positron? (from the Frequently Asked Questions :: Center for Antimatter-Matter Studies)
 Website about positrons and antimatter 
 Positron information search at SLAC
 Positron Annihilation as a method of experimental physics used in materials research. 
 New production method to produce large quantities of positrons
 Website about antimatter (positrons, positronium and antihydrogen). Positron Laboratory, Como, Italy
 Website of the AEgIS: Antimatter Experiment: Gravity, Interferometry, Spectroscopy, CERN
 Synopsis: Tabletop Particle Accelerator ... new tabletop method for generating electron–positron streams.

Leptonok
CODATA

A CODATA (az angol Committee on Data for Science and Technology kifejezésből képzett betűszó, aminek a jelentése Tudományos és Technológiai Adatok Bizottsága) egy párizsi székhelyű bizottság, amely a fontos állandók elérhetőségének és minőségének a javítását szolgálja. 1966-ban alapították. 1969-ben tette közzé az első listát, melyet 1986-ban, 1998-ban, 2002-ben, 2006-ban, 2010-ben és 2014-ben újabbak követtek, a legújabb pedig 2018-as.

Elérhetősége: 51, Bld de Montmorency, 75016 Párizs, Franciaország.

További információk 
 http://www.codata.org a CODATA honlapja
 http://physics.nist.gov/cuu/Constants/index.html Alapvető állandók a CODATA ajánlása alapján

Fizikai állandók
Világ-Egyetem sorozat

A Világ-Egyetem sorozat a Kulturtrade Kiadó (később Vincze Kiadó) Fitz József-díjjal kitüntetett sorozata volt.

„A nagy sikerű sorozat bepillantást nyújt a bennünket körülvevő világba, s mindenki egyetemének tankönyveiként adja közre a modern tudományok legújabb eredményeit, s az általuk sugallt korszerű világképet.” (Szentágothai János)

A sorozat szerzői világhírű tudósok, a tudományos gondolkodás és annak népszerűsítésének mesterei az egyes tudományágak – többek között biológia, kémia, matematika, genetika, fizika, kozmológia – kutatási eredményeit összegezve a század- és ezredforduló közeledtével arra keresik a választ, hol tart ma a tudomány?

A sorozat kötetei () 
 Paul Davies: Az utolsó három perc (1994, )
 Richard Leakey: Az emberiség eredete (1995, )
 Paul Davies: Isten gondolatai (Egy racionális világ tudományos magyarázata) (1996, )
 Richard Dawkins: Folyam az Édenkertből (Darwinista elmélkedések az életről) (1996, )
 Paul Davies: Egyedül vagyunk a világegyetemben? (A földön kívüli élet felfedezésének filozófiai következményei) (1996, )
 P. W. Atkins: A Periódusos Birodalom (Utazás a kémiai elemek földjére) (1996, )
 Daniel C. Dennett: Micsoda elmék (A tudatosság megértése felé) (1996, )
  William H. Calvin: A gondolkodó agy (Az intelligencia fejlődéstörténete) (1997, )
 Stephen Schneider: A nagy földi laboratórium (Kísérlet, melyben bolygónk a tét) (1997, )
 George Christopher Williams: A pónihal lámpása (Terv és cél a természetben) (1997, )
 Ian Stewart: A természet számai (A matematikai képzelet irreális realitása) (1997, )
 John D. Barrow: A Világegyetem születése (1997, )
 John D. Barrow: A művészi Világegyetem (1998, )
 Jared Diamond: Miért élvezet a szex? (Az emberi szexualitás evolúciója) (1997, )
 Susan A. Greenfield: Utazás az agy körül (1998, )
 Daniel Hillis: Üzenet a kövön (Hogyan működik a számítógép?) (1999, ISBN 963 9192 27 9)
 Robert A. Weinberg: Ha egy sejt megkergül (Hogyan alakul ki a rák?) (2000, ISBN 963 9192 35 X)
 Lynn Margulis: Az együttélés bolygója (Az evolúció új megközelítése) (2000, ISBN 963 9192 52 X)
 Martin Rees: Csak hat szám (Az univerzumot alakító erők) (2001, 963 9192 97 X)
 Stewart Brand: Amíg világ a világ (Idő és felelősség – A hosszú most órája) (2001,ISBN 963 9323 26 0)

Külső link 
A sorozat a kiadó honlapján

Könyvsorozatok
Amíg világ a világ

Amíg világ a világ Stewart Brand 1999-ben írt tudományos-ismeretterjesztő könyve.

 A mű eredeti címe: The Clock of The Long Now. Time and Responsibility
 Alcím: Idő és felelősség – A hosszú most órája
 Fordította: Kertész Balázs (2001)
 
 Világ-Egyetem sorozat, Vincze Kiadó

Leírás 
A könyv központi témája az idő és a felelősség: valamiért egyikben sem bővelkedünk.

„A könyvet döntően beszélgetés formálta. Fő forrása a Long Now Alapítvány vezető testületének tagjai körében folytatott eszmecsere, melynek nagy részét on-line üzenetek ezrei közvetítették; … Az e könyvet létrehozó eszmecsere nem zártkörű, és nem is ért véget. Őszintén remélem, hogy az olvasó is csatlakozik hozzá. Meg kell teremtenünk a világot, ahol automatikus és általános a hosszú távú gondolkodásmód.”

Tartalom 
 Köszönetnyilvánítás
 Az egyetemes óra
 Kairosz és Kronosz
 Moor fala
 A szingularitás
 Hajsza
 A Hosszú Most
 A civilizáció rendje
 Az időtlen vallás
 Óra-Könyvtár
 Nagy vagy, Ben!
 A világ leglassúbb számítógépe
 Lángoló könyvtárak
 Holt kéz
 A digitális sötét kor lezárása
 A Tízezer Éves Könyvtár
 Tragikoptimizmus
 Futurizmó
 A jövő hasznai
 A múlt hasznai
 A problémák újragondolása
 Lassú tudomány
 A hosszú távú szemlélet
 Nemzedékek
 Lankadatlan erőfeszítés
 A vég nélküli játszma
 Függelék: Részvétel az Óra-Könyvtár programjában
 Jegyzetek
 Ajánlott irodalom
 Név- és tárgymutató

Külső link 
The Long Now Foundation honlapja

Hivatkozások 
Stewart Brand, The Clock of the Long Now: Time and Responsibility, 1999. 
Clock of the Long Now Review
Another Review

Magyarul 
Amíg világ a világ. Idő és felelősség – a hosszú most órája; ford. Kertész Balázs; Vince, Bp., 2001 (Világ-egyetem)

1999 könyvei
Coulomb

A coulomb az elektromos töltés SI-mértékegységrendszer származtatott egysége. Jele C. Egy coulomb pontosan az elemi töltés 1,602 176 634 × 10-19-ed része:

Nevét a francia fizikus, Charles Augustin de Coulomb (1736–1806) tiszteletére kapta. A hétköznapi életben leginkább elemek és akkumulátorok töltéstároló képességének jellemzésekor találkozhatunk a coulombbal, amperóra (Ah) vagy milliamperóra (mAh) egységben megadva.

A coulomb definíciója 2019. május 20-ától hatályos. A Millikan-féle olajcseppkísérlet segítségével az elektron töltése, azaz a negatív előjelű elemi töltés nagyon pontosan mérhetővé vált, és így a coulomb mértékegységét is egy természeti állandónak, az elektron töltésének függvényében tudták meghatározni. 

Korábban ezt a mértékegységet úgy definiálták, mint azt a töltésmennyiséget, amely egy amper (1 A) áramerősség esetén egy másodperc (1 s) idő alatt átfolyik a vezetőn. Egyes területeken az ampermásodpercet (As) használták helyette. Az új definíciók bevezetésével az amper mértékegységet származtatják a coulombból.

A korábban használt CGS-mértékegységrendszerben az elektromos töltés egysége a Franklin (Fr), amely nevét az amerikai Benjamin Franklinról kapta.

1 Fr = 3,3362 · 10-10 C

Jegyzetek

Kapcsolódó szócikkek 
 Elemi töltés
 Coulomb-törvény
 Faraday-állandó

SI származtatott mértékegységek
21 gramm

A 21 gramm (eredeti címén 21 Grams) 2003-ban bemutatott amerikai filmdráma.

Guillermo Arriaga és Alejandro González Iñárritu előző filmjéhez, a Korcs szerelmekhez hasonlóan, a 21 gramm is számos történetszálat sző egy autóbaleset köré. Sean Penn egy beteg matematikust játszik, Naomi Watts egy szomorú anyát, Benicio del Toro pedig egy volt elítéltet, aki felfedezte keresztény hitét és a családját. A három ember élete a baleset körül fonódik össze.

A 21 gramm egyedi szerkesztésmódjában a jelenetek oda-vissza ugrálnak az idősíkok között. A filmet Oscar-díjra jelölték a legjobb férfi mellékszereplő (Benicio del Toro) és a legjobb női főszereplő (Naomi Watts) kategóriákban. A film címe arra a 19. századi elképzelésre utal, hogy az emberi test tömege a halál pillanatában, a lélek távozásával 21 grammal csökken.

Történet
Azt mondják, a halála pillanatában az ember 21 grammot veszít a testsúlyából. Paul Rivers (Sean Penn) boldogtalan házasságban él. Az egykori drogos Cristina (Naomi Watts) kétgyermekes háziasszony. Jack Jordan (Benicio Del Toro) börtönből szabadult férfi, aki a keresztény tanításokban talál erőt családja támogatásához. Egy tragikus autóbaleset mindhárom család életét örökre megváltoztatja. A látszólag összefüggéstelen eseménydarabok lassan összeállnak, az óriási kirakójáték az élet és a halál hátborzongató képét tárja elénk.

Szereplők
Sean Penn – Paul Rivers
Naomi Watts – Cristina Peck
Danny Huston – Michael
Carly Nahon – Cathy
Claire Pakis – Laura
Benicio del Toro – Jack Jordan
Nick Nichols – fiú
Charlotte Gainsbourg – Mary Rivers
John Rubinstein – nőgyógyász
Eddie Marsan – Reverend John
Loyd Keith Salter – kövér férfi
Antef A. Harris – kosárlabdás fiú
Melissa Leo – Marianne Jordan
Marc Musso – Freddy
Teresa Delgado – Gina

Források

További információk

 Soul Man – További információ a halálkor bekövetkező súlycsökkenésről 

2003 filmjei
Amerikai filmdrámák
SPI-filmek
Alejandro González Iñárritu-filmek
Valami Amerika (film)

A Valami Amerika 2002-ben bemutatott bemutatott magyar filmvígjáték, melyet Herendi Gábor írt és rendezett. A főbb szerepekben Szervét Tibor, Pindroch Csaba, Szabó Győző, Ónodi Eszter, Hujber Ferenc és Oroszlán Szonja látható.

Magyarországon 2002. január 31-én mutatták be a mozikban a Budapest Film forgalmazásában. Bevételi szempontból sikert aratott, a rendszerváltás óta eltelt időszak 3. legnézettebb magyar filmje lett. Két folytatás követte: a Valami Amerika 2. (2008) és a ''Valami Amerika 3. (2018).

Cselekmény
Egy amerikai producer, Alex Brubeck (Szervét Tibor) Magyarországra érkezik. A magyar reklámfilmes rendezőnek, Tamásnak (Pindroch Csaba) nagy lehetőséget jelent Alex érkezése, ugyanis így elkészítheti régóta tervezett első filmjét. Tamás bátyját, Ákost (Szabó Győző) és öccsét, Andrást (Hujber Ferenc) hívja segítségül, hogy elszórakoztassák a producert, hátha sikerül megnyerniük őt a film támogatására. Alex azt ígéri, beszáll a produkcióba a szükséges pénz felével, a másik hatvanmillió forintot viszont Tamáséknak kell megszerezniük.

Szereplők
Szervét Tibor – Alex
Pindroch Csaba – Tamás
Szabó Győző – Ákos
Ónodi Eszter – Eszter
Oroszlán Szonja – Timi
Hujber Ferenc – András
Schütz Ila – Terka néni
Görög László – fodrász
Reviczky Gábor – rendőr
Kapácsy Miklós – rendőr

Díjak 
A film 2009-ben közönségdíjas lett a Comedy Cluj fesztiválon!

Jegyzetek

További információk

 Az évtized legjobb magyar filmjei

2002 filmjei
Magyar filmvígjátékok
Budapest Film-filmek
Budapesten játszódó filmek
Naomi Watts

Naomi Ellen Watts (Shoreham, Egyesült Királyság, 1968. szeptember 28. –) Oscar-, BAFTA- és Golden Globe-díjra jelölt brit színésznő, filmproducer.

1986-ban debütált színészként a Love Alone című ausztrál filmdrámában, majd 1991-ben fontosabb szerepei voltak az Otthonunk című sorozatban és a Flört című filmben. Miután az Amerikai Egyesült Államokba költözött, kisebb költségvetésű filmekben tűnt fel, de 2001-ben David Lynch Mulholland Drive – A sötétség útja című lélektani thrillere meghozta számára a szakmai elismerést és áttörést. 2002-ben játszott A kör című horrorfilmben, egy évvel később a 21 gramm női főszereplőjeként Oscarra jelölték. Kritikailag elismert alakításokat nyújtott a Multik haza! (2004), a King Kong (2005), az Eastern Promises – Gyilkos ígéretek (2007) és A bűn árfolyama (2009) című filmekben.

A 2012-ben bemutatott A lehetetlen újabb Oscar-jelölést hozott számára. A 2010-es években látható volt a Birdman avagy (A mellőzés meglepő ereje) (2014), a St. Vincent (2014), A 40 az új 20 (2014), A beavatott-sorozat: A lázadó (2015), A beavatott-sorozat: A hűséges (2016) és Az üvegpalota (2017) című filmekben, továbbá a Twin Peaks (2017) és A legharsányabb hang (2019) című sorozatokban.

Élete és pályafutása

Watts az angliai Shoreham-by-Sea-ben született, de anyjával Ausztráliába utazott 1982-ben, apja halála után. Keresztapja David Gilmour, a Pink Floyd gitárosa. Nicole Kidmannel tanult színészetet Sydneyben. Először televíziós reklámokban jelent meg, majd az Otthonunk című drámasorozatban 1988-ban, Julie Gibson szerepében. Első kitörése az 1995-ös Tank Girl című filmmel történt, Jet Girl szerepében.

Filmográfia

Film

Televízió

Fontosabb díjak és jelölések

Jegyzetek

Fordítás

További információk 

 
 

1968-ban született személyek
Angol színészek
Angol nők
Élő személyek
Benicio del Toro

Benicio Monserrate Rafael del Toro Sánchez (San German, Puerto Rico, 1967. február 19.) Oscar-díjas és Golden Globe-díjas Puerto Ricó-i színész és producer.

Élete 

Benicio San Germánban, Puerto Ricóban született, de Santurcében (San Juan egyik kerülete) nőtt fel, ami szintén az országban található. Szülei, Gustavo Adolfo del Toro és Fausta Sánchez Rivera mindketten ügyvédek voltak. Egy testvére van, Gustavo, aki jelenleg gyermekorvosként dolgozik. Gyermekkori beceneve volt többek közt a "Skinny Benny" és "Beno". Katolikus szellemben nevelték és a miramari (szintén Puerto Ricó-i) Academia del Perpetuo Socorro római katolikus iskolába járt. 9 éves volt, mikor anyja megbetegedett és elhunyt hepatitiszben. Négy évvel ezután apja két fiával egy pennsylvaniai városba, Mercersburgba költözött. Itt beíratta fiát a Mercersburgi Akadémiára, ahol aztán Benicio sikeresen be is fejezte az iskolát.

Apja tanácsára jelentkezett és felvételt nyert a University of California (Kaliforniai Egyetem) biológia szakára San Diegóban. Felbátorodván egy fakultatív dráma kurzusban elért sikerei okán úgy döntött, otthagyja az egyetemet. Stella Adler és Arthur Mendoza felügyelete alatt először Los Angelesben, majd a New York-i Square Theatre School-ban tanult színészetet.

Pályafutása 

A 80-as évek végén olyan tévésorozatokban tűnt fel, mint például a Miami Vice és az NBC minisorozatai, ezekben általában alvilági figurákat (kábítószer-kereskedőt vagy gengsztert) alakított. Szerepelt Madonna 1987-es La Isla Bonita című klipjében is.

21 évesen már a mozivásznon is láthattuk, első ízben a Pee Wee nagy kalandja  című filmben, rá következő évben pedig a 16-ik James Bond moziban, az A magányos ügynökben  szerepelt, legfiatalabb színészként, aki a 007-es sorozatban addig megfordult. Bár a kasszáknál mindkét film csekély jelentőséggel bírt, del Toro mégis olyan filmekkel folytatta karrierjét, mint az Indián vér (1991), Kolumbusz, a felfedező  (1992), Nesze semmi, fogd meg jól! (1993), Félelem nélkül (1993), Porcelánhold (1994), és a Filmcápák hálójában (1994).

Filmográfia

Film

Televízió

Díjai 
 Oscar-díj (2001) – Legjobb férfi mellékszereplő – Traffic
 Golden Globe-díj (2001) – Legjobb férfi mellékszereplő – Traffic
 BAFTA-díj (2001) – Legjobb férfi mellékszereplő – Traffic
 Screen Actors Guild-díj (2001) Legjobb férfi főszereplő – Traffic
 Screen Actors Guild-díj (2001) Legjobb szereplőgárda mozifilmben – Traffic
 Cannes-i filmfesztivál (2008) – Legjobb férfi alakítás díja – Che
 Goya-díj (2009) – Legjobb férfi alakítás - Che – Az argentin

Jegyzetek

További információk

1967-ben született személyek
Élő személyek
Puerto Ricó-i színészek
Oscar-díjasok
BAFTA-díjasok
Golden Globe-díjasok
Screen Actors Guild-díjasok
Perjel

A perjel vagy prior, női rend esetében perjelnő vagy priorissza, a római katolikus egyházban a szerzetesrend egy kolostorának vezetője, az apátnál alacsonyabb rang. Az eredeti latin prior szó jelentése „korábbi, első” (a perjel esetében: „rangban első, elöljáró”). Néhány szerzetesrendnél, például a Benedek-rendnél a perjel fölött áll a magasabb rangú apát. A perjelt egyes rendeknél prépostnak, rektornak, gvárdiánnak is nevezik.

Források 
Magyar katolikus lexikon - perjel
Magyar katolikus lexikon - perjelnő

Kapcsolódó szócikkek 
Vránai perjelség

Katolikus egyházszervezet
Egyházi címek
Óe (egyértelműsítő lap)

Óe, japán családnév
 ÓE, az Óbudai Egyetem rövidítése
Óe Kenzaburó

Óe Kenzaburó (japán írással 大江健三郎, Hepburn-átírással Ōe Kenzaburō; Ósze, Ehime prefektúra, 1935. január 31. – 2023. március 3.) a kortárs japán irodalom jelentős alakja, aki 1994-ben elnyerte az irodalmi Nobel-díjat.

1935. január 31-én született egy sikokui faluban. Tizennyolc éves korában Tokióba költözött, hogy francia irodalmat tanuljon a Tokiói Egyetemen, és a kortárs francia és egyesült államokbeli irodalom intenzív hatása alatt még diákkorában, 1957-ben írni kezdett.

Óe, akinek fia, Óe Hikaru értelmi fogyatékos, gyakran mélyen személyes, félig önéletrajzi jellegű műveket alkotott, 1968-as Személyes ügy című regénye (個人的な体験, Kodzsinteki na taiken) például egy olyan ember története, akinek dűlőre kell jutnia fia értelmi fogyatékosságával.

Megjelent művei

Magyar fordításban 
 Mint egy állatot (novella; in: Modern japán elbeszélők, Európa, Bp., 1967; Tanúvallomás egy perhez. Elbeszélések a II. világháborúról; Európa, Bp., 1970; ford. Sz. Holti Mária)
 Birka emberek (novella; in: Nagyvilág, 1968/12, 1763–1773. o.; ford. Vihar Judit)
 Szabad tengerjárók (regényrészlet; in: Nagyvilág, 1979/11., 1666–1694. o.; ford. Kalmár Éva)
 Különös munka (novella; in: Nagyvilág, 1994/12., 973–983. o.; ford. Vihar Judit)
 Futball 1860-ban (novella; in: Nagyvilág, 1995/3., 208-211. o.; ford. Vihar Judit)
 A bolygó elhagyatott gyermekei (novella; in: Mesélő; Ulpius-ház, Bp., 2006)
 Futball-lázadás (Image, Bp., 1997; Metropolis Media, Bp., 2011, Irodalmi Nobel-díjasok könyvtára; ford. Vihar Judit)

További művei angolul 
 Nip the Buds, Shoot the Kids (1958)
 A Personal Matter (1968)
 The Silent Cry (1974)
 Teach Us to Outgrow Our Madness (1977)
 Hiroshima Notes (1982)
 Sometimes the Heart of a Turtle (1984)
 Japan's Dual Identity: A Writer's Dilemma (1988)
 Rouse Up O Young Men of the New Age! (2003)
 Somersault (2003)

Egyéb vonatkozó anyagok 
 Óe Kenzaburó Budapesten (Keleti Kommunikációs és Továbbképző Intézet, Bp., 1997; Keleti füzetek); Óe Kenzaburó angol nyelvű előadása az Európai Japanológusok Szövetsége 8. konferenciáján, 1997. augusztus 27.

Jegyzetek

További információk 
 http://www.nobel.se/literature/laureates/1994/oe-bio.html 
 https://web.archive.org/web/20150210175324/http://www.kirjasto.sci.fi/oe.htm

1935-ben született személyek
2023-ban elhunyt személyek
Japán költők, írók
Irodalmi Nobel-díjasok
Japán Nobel-díjasok
Japán egyetemi, főiskolai oktatók
Esszéírók
A harmadik csimpánz felemelkedése és bukása

A harmadik csimpánz felemelkedése és bukása (eredeti címén The Third Chimpanzee; ) Jared Diamond 1992-ben írt tudományos-ismeretterjesztő könyve. Eredeti alcíme: How our animal heritage affects the way we live. Magyar nyelvre Győrvári Borbála fordította.

Leírás 
Nem vagyunk különös anyagból gyúrva mi, emberek; DNS-ünk csak 1,6%-ban különbözik a közönséges csimpánz és a törpecsimpánz DNS-étől. Ők csak mostanában kezdik megkeserülni ezt a rokonságot, s még jól is jártak, hiszen a másik kedves rokon, a neandervölgyi ember már negyvenezer éve megfizetett érte: nem a jégkorszak hidegétől halt ki, hanem a mi ősünk, a cro-magnoni ember kezétől.

Az igazán és kizárólag emberinek tekintett nyelvnek és művészetnek is vannak állati előfutárai, hiszen komoly műértők véltek értékes műalkotásnak állatok által festett képeket. Más, megkülönböztetőnek vélt jegyeinkben – amelyekre már kevésbé lehetünk büszkék – szintén nem állunk távol tőlük: megvan az ősképe a tömeggyilkosságnak, a környezetpusztításnak, sőt, igen áttételesen a kábítószer-élvezetnek is.

Elkeserítő, hogy az állatok mennyire hasonlítanak az emberre, és viszont. De velük vetélkedve mi, emberek jutottunk el ahhoz a kiváltsághoz, hogy kipusztíthassuk egész környezetünket: növényestül, állatostul, emberfajostul. Diamond a rokonságot alaposan – és élvezetesen – végigtekintve azt latolgatja ebben a könyvében, hogy vajon van-e még esély észhez térésünkre.

Tartalom 
 Előszó
 rész: Csak egy a nagyemlősfajok közül
 rész: Egy különös életciklusú állat
 rész: Egyedülállóan emberi
 rész: Világhódítók
 rész: Pusztulás egyik napról a másikra
 Utószó: Semmit sem tanultunk s mindent elfelejtettünk?
 További olvasmányok
 Név- és tárgymutató

Magyarul 

A harmadik csimpánz felemelkedése és bukása; ford. Győrvári Borbála; Typotex, Bp., 2002 

Tudományos könyvek
Az ember evolúciója
Evolúciós pszichológia
1992 könyvei
Négyzetláb

A négyzetláb vagy négyszögláb föld-, illetve terület-mértékegység. Németül Quadratfuss.

Története 
Magyar mértékként osztrák előzménnyel indult a 17. században. Hosszmértékből (láb) szabályosan, hatványozással kialakított területmérték. A 18. század során országos mértékké vált, de leginkább műszaki gyakorlatban alkalmazták.

Alegységei 
 bánya négyszögláb
 bécsi négyszögláb (144 bécsi négyszöghüvelyk = 0,099907 m²)
 budai négyszögláb
 erdélyi négyszögláb
 erődítmény négyszögláb
 királyi négyszögláb
 mérnöki négyszögláb
 pozsonyi négyszögláb

Hagyományos mértékegységek
Területegységek

ja:フィート#平方フィート
Európé (Agénór leánya)

A szépséges Európé (görög betűkkel: Ευρώπη) a görög mitológia szerint Agénór föníciai király és Télephassza leánya. Testvére Kadmosz. A szépséges hercegnőbe beleszeretett Zeusz. Európa földrész és az Europa hold névadója.

Legendája 
A görög főisten hófehér bika képében jelent meg Európé előtt, és rávette, hogy másszon fel a hátára, majd átúszott a föníciai királylánnyal Krétára és magáévá tette. Európé három gyermeket szült e nászból: Minószt, Rhadamanthüszt és Szarpédónt. Később Kréta királya, Asztérion feleségül vette, és mivel neki nem volt utóda, vállalta a három gyermek felnevelését.

Agénór nem hagyta annyiban leánya elrablását, így Európé keresésére küldte fiát, Kadmoszt, aki azonban egy delphoi jóslat nyomán inkább megalapította Thébai városát.

Zeusz Európénak adott három ajándékot, hogy megvédhesse magát: a bronzembert, Taloszt, hogy védje őt, a zsákmányát mindig utolérő kutyát, Lailapszot, és a mindig célba találó gerelyt.

Több legenda keletkezett a Bika csillagképről, az egyik szerint Zeusz e kaland emlékére később létrehozta a bika alakját az égen, megalkotva a csillagképet. A görög mítoszokban többször visszatérő bikamotívum utalás a krétai bikakultuszra és arra a történelmileg nem igazolható, de feltehető eseményre, hogy a görögök (akhájok) még a minószi civilizáció fénykorában találkoztak először a krétaiakkal. Ugyanez a következtetés vonható le Thészeusz történetéből is.

Források 

 Szabó György: Mitológiai kislexikon

Görög mitológiai alakok
Minósziak
Filozófusok listája

A filozófus olyan ember, aki – akár hivatásszerűen, akár másképp – foglalkozik a filozófiával.

Az alábbi felsorolás az ismert filozófusok listája.

Ókori filozófusok

Időszámításunk kezdete előttiek

Római kori filozófusok

Középkor

17. század

18. század

19. század

20. század

Kapcsolódó szócikkek 
Filozófusnők listája
 Francia filozófusok listája
 Németül beszélő filozófusok listája

Jegyzetek

További információk 
 Málnási Bartók György: A filozófia története - I. A görög filozófia története
 Turay Alfréd: Filozófiatörténeti vázlatok

 Listaja
Kulturális témájú listák
Tudósok listái
Charles Tucker III

Charles Tucker a Bolygók Egyesült Föderációja létrejötte előtti korban játszódó Star Trek-sorozat, a Star Trek: Enterprise egyik szereplője, a Föld első olyan térhajtóművel (warp) rendelkező  csillaghajójának, az Enterprise  NX-01-nek a főgépésze, amelyik jelentősebb csillagközi felfedezőútra indult.

Tucker a harmincas évei végén járó földi férfi. Családjában ő a harmadik Charles Tucker, ezért általában Trip (=„triple”, azaz „harmadik”) Tuckernek becézik. Jonathan Archer kapitány egyik legjobb barátja. 2150-ben Archer kapitány vitte az Enterprise csillaghajóra. Gépészmérnök létére a legénység egyik „legősemberibb” tagja, inkább indulatai és érzelmei vezérlik, mint a számító racionalitás. Egy, a Föld elleni támadásban elvesztette nővérét, Elizabethet. Szerelmes lett T’Polba, aki viszontszerette.

A filmsorozat szerint ő a történelemben az első férfi, aki terhes lett, ráadásul egy idegen fajtól (egy xirilliántól).

Trip az Enterprise gépszeti mérnöke maradt egészen a küldetés végéig, csupán pár napot töltött az NX-02 Columbia csillaghajón, majd visszaigazolt az Enterprise-ra. Tulajdonképpen csak T’Pol miatt ment el az Enterprise-ról, mivel a nő nem mutatta, hogy viszonozza érzéseit. Parancsnoki rangját megtartotta egészen az utolsó, nem hivatalos küldetéséig, melyen az andoriai Shran elrabolt lányát segített visszaszerezni. A küldetés folyamán feláldozta életét, hogy megmentse barátait és az Enterprise-t.

A Tuckert megformáló színész Connor Trinneer.

Trip szerepel egy internetes fanfiction-sorozatban, a USS al-Qazwini-ben.

Tucker
Microsoft Virtual PC

A Microsoft Virtual PC egy virtualizációs csomag a Microsoft Windows és a Mac OS operációs rendszerekre, melyet eredetileg a Connectix gyártott, majd később megvásárolt a Microsoft. A termék nevében a virtual szó jelentése: virtuális. (Röviden szólva: egy virtuális gép, vagy virtuális számítógép.)

A Virtual PC egy szabványos (IBM PC-kompatibilis) személyi számítógépet, és a hozzá tartozó hardvert emulálja. Így a legtöbb PC-re elérhető operációs rendszert képes futtatni, bár problémák merülhetnek fel az olyan ismeretlen operációs rendszer telepítésekor, melyet nem céloztak meg kifejezetten a Virtual PC fejlesztésekor. Így az emulált hardver sem biztos, hogy tökéletesen működik, de az is megeshet, hogy bizonyos operációs rendszerek egyáltalán nem futnak.

A Virtual PC első változatát eredetileg Macintosh-ra fejlesztették, és 1997 júniusában adták ki. Négy év múlva, 2001 júniusában kiadták az első Windowsra készült változatot, a 4.0-s verziószámút. A Microsoft Corporation később megszerezte a Virtual PC jogait a Connectixtől 2003 februárjában, valamint egy másik, még kiadatlan termékét ugyanettől a cégtől, a Virtual Serverét.

A jelenlegi változat Windows rendszerre a Microsoft Virtual PC 2007. Ennek megfelelője Macintosh platformra a 6.1-es verzió.

Hasonló konkurens termékek többek közt a VMware (csak x86-ra) és a Bochs (nyílt forráskódú).

Külső hivatkozások 
 Microsoft Virtual PC Windows rendszerre (angol nyelvű)
 Microsoft Virtual PC Mac rendszerre (angol nyelvű)
 Virtuális számítógépek minden mennyiségben – linkgyűjtemény

Virtualpc
Virtualizáció
Szerverszoftverek
Latin eredetű ábécék

Számos európai nemzeti nyelv veszi alapul írásrendszeréhez a latin ábécét.
A latin ábécéből az idők folyamán az egyes nyelvek jellegének megfelelő ábécék alakultak ki. Alább látható néhány ábécé, amely a latinból ered.

Eredeti latin ábécé

Kiterjesztett latin ábécé 
Az alábbi táblázatokban szereplő karakterek közül lehet, hogy nem mindegyik jelenik meg, az operációs rendszer és a böngésző verziójától, valamint a Unicode-betűtípusok meglététől vagy hiányától függően.

Az A–I tartományon alapuló betűk

A J–Z tartományon alapuló betűk

Megjegyzések 
A hawaii nyelv használja még a ' jelet a hang a torokban való képzésének jelzésére és ¯ hangsúlyjelet (ā, ē, ī, ō, ū) a magánhangzók hosszának kifejezésére.

A vietnámi nyelvben hangsúlyjelek vannak, amelyek bármely magánhangzó (a, â, ă, e, ê, i, o, ô, ơ, u, ư, y) fölött (vagy alatt) állhatnak; például: à, ầ, ằ, è, ề, ì, ò, ồ, ờ, ù, ừ, ỳ; ả, ẩ, ẳ, ẻ, ể, ỉ, ỏ, ổ, ở, ủ, ử, ỷ; ã, ẵ, ẫ, ẽ, ễ, ĩ, õ, ỗ, ỡ, ũ, ữ, ỹ; á, ấ, ắ, é, ế, í, ó, ố, ớ, ú, ứ, ý; ạ, ặ, ậ, ẹ, ệ, ị, ọ, ộ, ợ, ụ, ự, ỵ.

Összetett betűk az egyes nyelvekben:
 afrikaans: aa, aai, ae, au, dj, ee, eeu, ei, eu, gh, ie, ieu, oe, oei, oi, oo, ooi, ou, sj, tj, ui, uu;
 albán: dh, gj, ll, nj, rr, sh, th, xh, zh;
 aromun: dh, dz, lj, nj, sh, th, ts;
 baszk: (dd), dz, ll, rr, ts, (tt), tx, tz;
 cseh: ch;
 horvát: lj, nj;
 jupik: ng;
 katalán: ll, ny, ŀl, rr, ss;
 łacinka: dz, dź, dž;
 lengyel: ch, cz, dž, dź, sz, rz;
 magyar: cs, dz, dzs, gy, ly, ny, sz, ty, zs;
 máltai: għ; olasz: ch, gh, gn, gl, sc; portugál: ch, lh, nh, qu, sc, xc, ss, rr; spanyol: ch, gu, ll, qu, rr; szlovák: ch, ia, ie. üzbég: ch, gʻ, oʻ, sh, ts; vallon: ae, ch, dj, ea, jh, oe, oen, oi, sch, sh, tch, xh; vietnámi: ch, gi, kh, ng, nh, ph, th, tr; walesi: ch, dd, ff, ng, ll, rh, th; az Ñ helyett általában ng''-t írnak.

 
Nyelvekkel kapcsolatos listák
Regiszter (egyértelműsítő lap)

Regiszter, zenei fogalom: 1) egy adott hangszer vagy énekes rendelkezésére álló hangok összessége, azok hangmagasság- és hangszínbeli sajátossága; 2) az orgona és a csembaló azon mechanikai szerkezete, mellyel a kibocsátott hang hangszíne változtatható.
 Regiszter, hajóosztályozás
 Regiszter, átmeneti információegység-tároló a számítástechnikában
 Regiszter, más néven soregyen a nyomdászatban
 Regiszter nyelvészeti fogalom
 Regiszter (gépészet), csövekből álló hőcserélő, csőregiszter, kalorifer, csőköteg, csősor
Mozaikszók listája

Ezen a lapon mozaikszókat az ábécé szerint listázó lapok vannak felsorolva. A kis- és nagybetűk nem különböznek a besorolás szempontjából.

Források 
 Rovidites.hu 
 Abbrevia.hu
 Acronymfinder: acronyms and abbreviations
Encarta

Az Encarta digitális multimédiás enciklopédia, melyet a Microsoft Corporation jelentetett meg Microsoft Encarta néven 1993-tól 2009. december 31-ig. Az Encartának elérhető volt egy ingyenes internetes változata is a weben MSN Encarta (lásd még: MSN) néven, korlátozott tartalommal (de havi előfizetéssel hozzáférhető a teljes tartalom és a házifeladat-eszközök is). A teljes verzió több CD-ROM-on vagy egy DVD-ROM-on érhető el. Sok cikket a korábbi Funk and Wagnalls enciklopédiára alapoztak.

A Microsoft 2009. március végén bejelentette, hogy október 31-én becsukja az összes Encarta-weboldalt, kivéve Japánt: itt a szolgáltatás december 31-én szűnt meg.

Leírás
Nemzetközileg különböző változatok érhetőek el, melyek nyelvben és tartalomban is különböznek. Például a holland változatban némi tartalom megtalálható a holland Winkler Prins enciklopédiából. Az alábbiakban bemutatott funkciók a legújabb (2004-es) Egyesült Királyság-beli „Encyclopedia Standard” változatot írják le.

Minden szócikk multimédiás tartalommal van integrálva. Ezek lehetnek illusztrációk, audio, video, webközpont és játékok. Vannak térképek, melyek síkban megjeleníthetők, vagy látható az egész földgömb, amely így forgathatóvá válik. Sok cikkhez kiemelt webhelyeket is válogattak a szerkesztők. Az széljegyzet alternatív nézeteket és egy bizonyos témakör információit vonultatja fel, például korabeli újságcikkeket. Az Encarta szócikkeit könnyen lehet frissíteni az internetről.

Az „Encyclopedia Plus” és a „Premium Suite” változatokban több szócikk és multimédia van, például dinamikus időszalag, virtuális túra, irodalmi útmutató, valamint egy szótár.

Jegyzetek

Kapcsolódó szócikkek 
 Wikipédia
 Encyclopædia Britannica
 1911 Encyclopedia
 Lexikon

További információk
 MSN Encarta
 Microsoft Encarta termékek

Informatika
Microsoft-szoftverek
Szó (egyértelműsítő lap)

Szó fogalma a nyelvészetben
 Szó fogalma a matematikai logikában és a formális nyelvek elméletében
 Szó fogalma az informatikában
 Szó fogalma a zenében
 Szo, japán kana
Szó (számítástechnika)

A számítógép teljesítményének szempontjából igen jelentős, hogy egy működési lépés során egyszerre hány bit információt képes feldolgozni. Az ezt megadó szám a gép szóhossza.

Azt a szóhosszt, amellyel a processzor dolgozik, belső szóhossznak nevezzük.

Egy processzor ebből a szempontból lehet például:
  8 bites processzor = 1 byte szóhossz
 16 bites processzor = 2 byte szóhossz
 32 bites = 4 byte szóhossz 
 48 bites = 6 byte szóhossz
 64 bites = 8 byte szóhossz

A legrégebbi számítógépek processzorai 1-2 byte szóhosszal működtek. Egyszerűbb automaták vezérléséhez vagy olcsóbb számítógépeknél még manapság is elterjedt a 32-48 bites processzor beépítése, azaz a 4-6 byte-os belső szóhossz. A modernebb processzorok azonban minimum 64 bitesek.

A belső szóhossz mellett jellemző a sínrendszer által egyszerre továbbítható információmennyiség. Beszélhetünk:
 az adatsín bitszélességéről;
 a címsín bitszélességéről.

E két szóhossz általában 20 bit körül van.

Informatika
Schenk Jakab

Schenk Jakab  (más néven Vönöczky-Schenk Jakab)  (Óverbász, 1876. június 2. – Kőszeg,  1945. február 22.) zoológus, ornitológus, természetvédő. Egyetemi tanulmányait Kolozsváron kezdte, és 1899-ben Budapesten fejezte be.

Élete 
Eredetileg matematikusnak készült, Herman Ottó ösztönzésére kezdett ornitológiával foglalkozni. 1898-tól dolgozott a Magyar Ornithológiai Központban, amelynek 1933-tól főigazgatója volt. 1905-től az Aquila című folyóirat szerkesztőjeként is működött. A költöző madarak vonulását tanulmányozta. 1908-ban ő vezette be Magyarországon először (és az egész világon harmadikként) a költöző madarak gyűrűzéssel történő egyedi jelölését.

1917-től folytatott küzdelmével megmentette a nagy kócsagot a kipusztulástól (Kis-Balaton).
Idős korában a magyar solymászat története foglalkoztatta.

A kőszegi városi temetőben nyugszik, sírhelyét a Nemzeti Emlékhely és Kegyeleti Bizottság 2007-ben „A” kategóriában a Nemzeti sírkert részévé nyilvánította.

Művei
 A madárvonulás kérdése (Aquila, Supplementum. 1903. Jan. 30. Ad Tom. IX. /1902/) Online
 A kócsag hajdani és jelenlegi fészkelő telepei Magyarországon (Bp., 1918)
 Az erdei szalonka vonulása és a meteorológia kapcsolatai (Bp., 1924)
 A madarak világának tanulmányozása (Bp., 1931)
 A holdfogyatkozás hatása a madárvonulásra (Bp., 1938)
A történelmi Magyarország madarainak névjegyzéke; Állami Ny., Bp., 1940
Vönöcki Schenk Jakab: A magyar őshaza solymászmadarai; Turul, New York, 196?

Vönöczky-Schenk Jakab Kutatóház
A Kis-Balaton északkeleti sarkánál, a Keszthelyhez tartozó Fenékpusztán a jelenleg is működő Vönöczky-Schenk Jakab Kutatóház kulcsszerepet játszik a nemzeti park egyik legismertebb területének feltárásában, bemutatásában, valamint az élőhely megőrzésében.

Jegyzetek

Külső hivatkozások
 Rövid életrajz  MEK
 Szerepe a hazai madárgyűrűzés történetében

Magyar biológusok
Magyar ornitológusok
Természetvédők
1876-ban született személyek
1945-ben elhunyt személyek
Verbásziak